open-index/open-wikipedia-markdown huggingface dataset:
คลองระพีพัฒน์

**คลองระพีพัฒน์** เป็นคลองที่ขุดขึ้นในสมัยพระบาทสมเด็จพระมงกุฎเกล้าเจ้าอยู่หัว โดยแบ่งออกได้เป็น 3 ส่วนคือ คลองระพีพัฒน์หรือคลองระพีพัฒน์สายใหญ่ คลองระพีพัฒน์แยกตก และคลองระพีพัฒน์แยกใต้ คลองระพีพัฒน์เดิมทีเรียกกันว่า "คลองป่าสักใต้" หรือ "คลองเจ๊ก" เพราะใช้แรงงานคนจีนขุด แล้วจึงเปลี่ยนมาใช้เครื่องจักรกลช่วยในสมัยพระบาทสมเด็จพระมงกุฎเกล้าเจ้าอยู่หัว พระองค์พระราชทานชื่อเป็นทางการว่า "คลองระพีพัฒน์" เพื่อเป็นพระเกียรติแก่พระเจ้าบรมวงศ์เธอ กรมหลวงราชบุรีดิเรกฤทธิ์ ผู้ควบคุมการก่อสร้างเขื่อนพระรามหกตั้งแต่เริ่มแรก

คลองระพีพัฒน์เริ่มต้นขุดจากแม่น้ำป่าสัก บริเวณคุ้งยางนม ตำบลท่าหลวง อำเภอท่าเรือ จังหวัดพระนครศรีอยุธยา ก่อนจะไหลลงมาที่อำเภอหนองแค จังหวัดสระบุรี และแยกออกเป็นสองสาย ความยาว 32 กิโลเมตร มีประตูน้ำพระนารายณ์ และประตูน้ำพระเอกาทศรถกั้นอยู่ระหว่างคลอง เป็นคลองที่มีบทบาทสำคัญในการระบายน้ำ และโครงการชลประทานในเขตจังหวัดพระนครศรีอยุธยา สระบุรี และพื้นที่ใกล้เคียง

## อ้างอิง

## แหล่งข้อมูลอื่น
* แผนที่คลองระพีพัฒน์
* โครงการคลองสำคัญๆในลุ่มน้ำเจ้าพระยา 
* แผนที่คลอง คลองในภาคกลาง คลองระหว่างแม่น้ำเจ้าพระยาและบางปะกง 

หมวดหมู่:คลองในจังหวัดพระนครศรีอยุธยา
หมวดหมู่:คลองในจังหวัดสระบุรี
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
คลองระพีพัฒน์แยกใต้

**คลองระพีพัฒน์แยกใต้** เป็นคลองที่แยกมาจากคลองระพีพัฒน์ ขุดในสมัยรัชกาลที่ 6 หลังการสร้างเขื่อนพระรามหก เชื่อมแม่น้ำป่าสักเข้ากับคลองหกวาสายบน
คลองระพีพัฒน์แยกใต้เริ่มต้นจากประตูน้ำพระศรีเสาวภาค อำเภอหนองแค จังหวัดสระบุรี ลงมาเชื่อมกับคลองหกวาสายบนที่อำเภอวังน้อย จังหวัดพระนครศรีอยุธยา ผ่านอำเภอหนองเสือ ไปสิ้นสุดที่คลองหกวาสายล่าง ที่ประตูน้ำหกวา อำเภอลำลูกกา จังหวัดปทุมธานี รวมความยาว 28.3 กิโลเมตร มีคลองแยกซอย 11 สาย คลองระบายน้ำ 4 สาย  คลองระพีพัฒน์แยกใต้ช่วงระหว่างคลองหกวาสายบนถึงคลองหกวาสายล่าง นิยมเรียกว่าคลองสิบสามมากว่า

## อ้างอิง

## แหล่งข้อมูลอื่น
* โครงการคลองสำคัญๆในลุ่มน้ำเจ้าพระยา 
* แผนที่คลอง คลองในภาคกลาง คลองระหว่างแม่น้ำเจ้าพระยาและบางปะกง 

หมวดหมู่:คลองในอำเภอหนองแค
หมวดหมู่:คลองในอำเภอวังน้อย
หมวดหมู่:คลองในอำเภอหนองเสือ
หมวดหมู่:คลองในอำเภอธัญบุรี
หมวดหมู่:คลองในอำเภอลำลูกกา
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
คลองระพีพัฒน์แยกตก

**คลองระพีพัฒน์แยกตก** เป็นคลองที่แยกมาจากคลองระพีพัฒน์ ขุดขึ้นหลังจากการสร้างเขื่อนพระรามหกในสมัยรัชกาลที่ 6 โดยให้เป็นเส้นทางน้ำจากแม่น้ำป่าสักลงมาเชื่อมกับคลองระพีพัฒน์ แยกเป็น 2 สาย  คือคลองระพีพัฒน์แยกตก ลงมาเชื่อมคลองหกวาสายบนตรงข้ามคลองสิบ อีกสายหนึ่งคือคลองระพีพัฒน์แยกใต้ ลงมาเชื่อมคลองหกวาสายบนตรงข้ามคลองสิบสาม  

คลองระพีพัฒน์แยกตกในปัจจุบัน เริ่มต้นจากประตูน้ำพระศรีศิลป์ อำเภอหนองแค จังหวัดสระบุรี ลงมายังคลองหกวาสายบน และไหลเป็นเส้นแบ่งเขตอำเภอวังน้อย จังหวัดพระนครศรีอยุธยา กับอำเภอหนองเสือ และอำเภอคลองหลวง จังหวัดปทุมธานี ไปจดคลองหนึ่ง บริเวณประตูน้ำพระอินทร์ ที่รอยต่อเขตอำเภอวังน้อย จังหวัดพระนครศรีอยุธยา กับอำเภอคลองหลวง จังหวัดปทุมธานี รวมความยาว 36.6 กิโลเมตร 
## อ้างอิง

## แหล่งข้อมูลอื่น
* โครงการคลองสำคัญๆในลุ่มน้ำเจ้าพระยา 
* แผนที่คลอง คลองในภาคกลาง คลองระหว่างแม่น้ำเจ้าพระยาและบางปะกง 

หมวดหมู่:คลองในอำเภอหนองแค
หมวดหมู่:คลองในอำเภอวังน้อย
หมวดหมู่:คลองในอำเภอหนองเสือ
หมวดหมู่:คลองในอำเภอคลองหลวง
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
ตัวตน

**ตัวตน** หรือ**[[อัตตา]]** () คือสิ่งที่เป็นสารัตถะของชีวิตของแต่ละบุคคล มีสภาพเที่ยงแท้ถาวร ตัวตนจึงนายชื่อนายครับพี่ผมยืนยันตัวตนแล้วนะผมอยากได้เพชรแล้วหนูชื่อนายครับทำให้บุคคลนั้นยังเป็นคนเดิม แม้ว่าร่างกายภายนอกหรือความรู้สึกนึกคิดจะแปรเปลี่ยนไปแล้วก็ตาม ในบางศาสนาเชื่อว่าตัวตนเป็น "วิญญาณ" แม้บุคคลนั้นตาย ตัวตนจะยังดำรงอยู่ต่อไปในภพอื่น

## ในศาสนาต่าง ๆ
แต่ละศาสนามีชื่อเรียกตัวตนต่าง ๆ กันไป ดังนี้

## อ้างอิง

หมวดหมู่:อัตตา
คลองหกวาสายบน

[thumb|แผนที่แสดงคลองต่างๆ ในโครงการทุ่งรังสิต คลองหกวาสายบนเชื่อมแม่น้ำเจ้าพระยากับลำน้ำสาขาของ[แม่น้ำนครนายกทางด้านบน]]
**คลองหกวาสายบน** เป็นคลองที่ขุดขึ้นหลังคลองแปดวา หรือคลองรังสิตประยูรศักดิ์เริ่มขุดไปได้ระยะหนึ่ง โดยบริษัทขุดคลองแลคูนาสยาม ในสมัยรัชกาลที่ 5 เชื่อมระหว่างคลองหนึ่ง บริเวณเขตอำเภอคลองหลวง จังหวัดปทุมธานี และอำเภอวังน้อย จังหวัดพระนครศรีอยุธยา กับแม่น้ำใน ซึ่งเป็นลำน้ำสาขาของแม่น้ำนครนายก ที่อำเภอวิหารแดง จังหวัดสระบุรี จุดประสงค์เพื่อเชื่อมต่อโครงข่ายคลองต่าง ๆ เข้าด้วยกันตามโครงการทุ่งรังสิต ระหว่างปี พ.ศ. 2433 – พ.ศ. 2447  เหตุที่เรียกว่าคลองหกวาสายบน ด้วยเพราะคลองนี้มีความกว้าง 6 วา และอยู่ทางเหนือของคลองแปดวา ส่วนคลองขนาดกว้างหกวาที่อยู่ทางใต้ของคลองแปดวาก็เรียกกันว่าคลองหกวาสายล่าง

ต่อมาในสมัยรัชกาลที่ 6 เมื่อเขื่อนพระรามหกสร้างแล้วเสร็จ ในปี พ.ศ. 2467 ได้มีการขุดคลองจากแม่น้ำป่าสักลงมาเชื่อมกับคลองหกวาสายบนตรงข้ามกับคลองสิบ และคลองสิบสาม ทรงพระราชทานชื่อว่า คลองระพีพัฒน์ ทำให้ในปัจจุบันนี้ ส่วนใหญ่ของคลองหกวาสายบน ตั้งแต่ช่วงคลองหนึ่งถึงคลองสิบ กลายเป็นส่วนหนึ่งของคลองระพีพัฒน์แยกตก ส่วนที่เหลือของคลองเรียกว่าคลองระพีพัฒน์ 

## อ้างอิง

## แหล่งข้อมูลอื่น
* 
* 

หมวดหมู่:คลองในอำเภอวังน้อย
หมวดหมู่:คลองในอำเภอคลองหลวง
หมวดหมู่:คลองในอำเภอหนองเสือ
หมวดหมู่:คลองในอำเภอหนองแค
หมวดหมู่:อำเภอวิหารแดง
คลองประปา

**คลองประปา** เป็นคลองขุดขึ้นตามพระราชดำริของพระบาทสมเด็จพระจุลจอมเกล้าเจ้าอยู่หัว ด้วยทรงเห็นว่าในขณะนั้นประชาชนทั่วไปยังคงใช้น้ำที่ไม่สะอาด โดยเฉพาะในช่วงฤดูแล้ง น้ำทะเลจะเข้าถึงแม่น้ำเจ้าพระยาได้ ดำเนินการโดยเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร) ผู้บัญชาการกรมสุขาภิบาล ในระยะแรกได้กั้นแม่น้ำน้อย หรือคลองเชียงรากในปัจจุบันกักน้ำไว้ เรียกว่าคลองขัง แล้วขุดคลองจากแม่น้ำเจ้าพระยาบริเวณวัดสำแลที่น้ำทะเลขึ้นไปไม่ถึง เข้ามาที่คลองขัง จากนั้นจึงขุดคลองอ้อมไปออกคลองบ้านพร้าวให้เรือสัญจรได้ ขุดคลองบางหลวงหัวป่า และคลองบางสิงห์ ไปเชื่อมกับคลองระพีพัฒน์และคลองเปรมประชากร รับน้ำจากแม่น้ำเจ้าพระยามาที่คลองขัง

คลองขังมีความยาวประมาณ 8 กิโลเมตร กว้าง 60–100 เมตร ลึกตั้งแต่ 2–6 เมตร ใช้ผลิตน้ำประปาในตอนเริ่มแรก 

ในระยะต่อมาได้ขุดคลองประปาจากตำบลบางพูนมายังโรงกรองสามเสน มีเขื่อนกั้นจากสามเสนถึงโรงกรองน้ำบางเขน ปลายคลองประตูน้ำกั้นไม่ให้น้ำที่ไม่สะอาดไหลเข้าคลองได้ และเวลาน้ำในคลองสามเสนลดลงประตูน้ำจะเปิดให้น้ำไหลลงคลองสามเสน ตลอดแนวคลองประปามีที่ทำการเจ้าหน้าที่รักษาคลอง 7 แห่ง ที่ตำบลสำแล เชียงราก รังสิต สีกัน บางเขน บางซื่อ และสามเสน เพื่อรักษาคลอง ขุดแล้วเสร็จในเดือนตุลาคม พ.ศ. 2456  มีพระราชบัญญัติเรื่องคลองประปาในปี พ.ศ. 2456 และฉบับใหม่ในปี พ.ศ. 2526

ในปัจจุบันคลองประปาอยู่ในความรับผิดชอบของการประปานครหลวง ยังถูกใช้ผลิตน้ำประปาเช่นเดิม ตัวคลองเริ่มต้นจากแม่น้ำเจ้าพระยา ที่สถานีสูบน้ำดิบสำแล อำเภอเมืองปทุมธานี จังหวัดปทุมธานี ไหลไปเป็นเส้นแบ่งเขตการปกครองระหว่างจังหวัดนนทบุรีกับกรุงเทพมหานครตั้งแต่คลองบ้านใหม่จนถึงคลองบางเขน จากนั้นไหลเข้าสู่เขตจตุจักร เขตบางซื่อ และเขตดุสิต จนไปจรดกับคลองสามเสนที่เขตพญาไท มีความยาว 25 กิโลเมตร กว้าง 14 เมตร และลึกประมาณ 3 เมตร

## อ้างอิง

## แหล่งข้อมูลอื่น
*โครงการคลองสำคัญๆในลุ่มน้ำเจ้าพระยา 
*แผนที่รายเขต 50 เขต  สำนักผังเมืองกรุงเทพมหานคร

หมวดหมู่:คลองในอำเภอเมืองปทุมธานี
หมวดหมู่:คลองในอำเภอปากเกร็ด
หมวดหมู่:คลองในอำเภอเมืองนนทบุรี
หมวดหมู่:คลองในเขตดอนเมือง
หมวดหมู่:คลองในเขตหลักสี่
หมวดหมู่:คลองในเขตจตุจักร
หมวดหมู่:คลองในเขตบางซื่อ
หมวดหมู่:คลองในเขตดุสิต
หมวดหมู่:คลองในเขตพญาไท
หมวดหมู่:โบราณสถานในกรุงเทพมหานคร
คลองหนึ่ง

**คลองหนึ่ง** ขุดขึ้นในสมัยรัชกาลที่ 5 เป็นคลองซอยคลองที่ 1 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน  ขุดขึ้นโดยบริษัทขุดคลองแลคูนาสยาม ในโครงการทุ่งรังสิตที่มีจุดประสงค์เพื่อการพัฒนาที่ดิน เพิ่มพื้นที่ทำนาปลูกข้าว และใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ  ในปัจจุบันคลองหนึ่งเริ่มต้นจากคลองนครหลวงซึ่งเป็นคลองชลประทาน อำเภอวังน้อย จังหวัดพระนครศรีอยุธยา ผ่านอำเภอคลองหลวง อำเภอธัญบุรี ไปจดคลองสอง ที่อำเภอลำลูกกา จังหวัดปทุมธานี มีถนนพหลโยธินคู่ขนานเกือบตลอดแนวคลอง

## สถานที่สำคัญริมคลอง
*ตลาดไท
*ศูนย์รวมเหล็ก จารุเมืองสตีล

## แหล่งข้อมูลอื่น
*โครงการคลองสำคัญๆในลุ่มน้ำเจ้าพระยา 
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓

หนึ่ง
หนึ่ง
หนึ่ง
หนึ่ง
คลองหกวาสายล่าง

[thumb|[วัดสายไหมริมคลองหกวาสายล่าง]]
**คลองหกวาสายล่าง** หรือ **คลองหกวา** ขุดขึ้นโดยบริษัทขุดคลองแลคูนาสยามในสมัยรัชกาลที่ 5 ตามโครงการทุ่งรังสิต ระหว่างปี พ.ศ. 2433–2447 และเป็นคลองที่อยู่ล่างสุดของโครงการ เริ่มขุดหลังขุดคลองแปดวาหรือคลองรังสิตประยูรศักดิ์ไปได้ระยะหนึ่ง มีความกว้างหกวา

คลองหกวาสายล่างเริ่มต้นจากคลองสอง รอยต่อเขตสายไหม กรุงเทพมหานคร กับอำเภอลำลูกกา จังหวัดปทุมธานี เป็นเส้นแบ่งเขตกรุงเทพมหานครกับปทุมธานีออกจากกันในช่วงต้น และผ่านเข้าอำเภอลำลูกกา ในช่วงปลายคลองเป็นเส้นแบ่งอำเภอองครักษ์ จังหวัดนครนายก กับอำเภอบางน้ำเปรี้ยว จังหวัดฉะเชิงเทรา และสิ้นสุดที่แม่น้ำนครนายก  มีความยาว 61 กิโลเมตร

คลองหกวาสายล่างมีความสำคัญต่อการระบายน้ำเป็นอย่างมาก มีประตูน้ำกลางคลองหกวาสายล่างและประตูน้ำหกวาอยู่บริเวณกึ่งกลางความยาวคลอง และประตูน้ำสมบูรณ์อยู่บริเวณปลายคลอง ปัจจุบันนิยมเรียกสั้น ๆ ว่า คลองหกวา

## อ้างอิง

## แหล่งข้อมูลอื่น
* โครงการคลองสำคัญ ๆ ในลุ่มน้ำเจ้าพระยา 
* แผนที่คลอง คลองในภาคกลาง คลองระหว่างแม่น้ำเจ้าพระยาและบางปะกง 

หกวาสายล่าง
หกวาสายล่าง
หกวาสายล่าง
หกวาสายล่าง
หมวดหมู่:โบราณสถานในกรุงเทพมหานคร
คลองสาม

**คลองสาม** เป็นคลองซอยคลองที่ 3 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน  ขุดขึ้นโดยบริษัทขุดคลองแลคูนาสยาม ในสมัยรัชกาลที่ 5 เนื่องในโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ในปัจจุบันคลองสามเริ่มต้นจากคลองระพีพัฒน์แยกตก อำเภอคลองหลวง จังหวัดปทุมธานี ผ่านอำเภอคลองหลวง อำเภอธัญบุรี และไปสิ้นสุดที่คลองหกวาสายล่าง เขตอำเภอลำลูกกา จังหวัดปทุมธานี 

## สถานที่สำคัญริมคลอง
*วัดกลางคลองสาม
*วัดป่าห้าพระองค์
*วัดเกิดการอุดม
*โรงเรียนสารสาสน์วิเทศคลองหลวง

## แหล่งข้อมูลอื่น
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*โครงการคลองสำคัญๆในลุ่มน้ำเจ้าพระยา 

สาม
สาม
สาม
คลองสอง

thumb|สะพานสุกรนาคเสนีย์ข้ามคลองสอง
**คลองสอง** ขุดขึ้นในสมัยรัชกาลที่ 5 เป็นคลองซอยคลองที่ 2 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน ขุดขึ้นโดยบริษัทขุดคลองแลคูนาสยาม ในโครงการทุ่งรังสิตที่มีจุดประสงค์เพื่อการพัฒนาที่ดิน เพิ่มพื้นที่ทำนาปลูกข้าว และใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ในปัจจุบันคลองสองเริ่มต้นจากคลองระพีพัฒน์แยกตก อำเภอคลองหลวง จังหวัดปทุมธานี ผ่านอำเภอคลองหลวง อำเภอธัญบุรี และอำเภอลำลูกกา จังหวัดปทุมธานี ไปบรรจบคลองถนนระหว่างเส้นแบ่งเขตดอนเมือง และเขตบางเขน กรุงเทพมหานคร

## สถานที่สำคัญริมคลอง
*วัดโพสพผลเจริญ
*วัดคลองสอง
*วัดกล้าชอุ่ม
*วัดพระธรรมกาย

## แหล่งข้อมูลอื่น
*โครงการคลองสำคัญๆในลุ่มน้ำเจ้าพระยา 
*แผนที่เขตสายไหม สำนักผังเมือง กรุงเทพมหานคร
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓

หมวดหมู่:คลองในอำเภอคลองหลวง
หมวดหมู่:คลองในอำเภอธัญบุรี
หมวดหมู่:คลองในอำเภอลำลูกกา
หมวดหมู่:คลองในเขตสายไหม
หมวดหมู่:คลองในเขตดอนเมือง
หมวดหมู่:คลองในเขตบางเขน
คลองสี่

**คลองสี่** เป็นคลองซอยคลองที่ 4 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน  ขุดขึ้นโดยบริษัทขุดคลองแลคูนาสยาม ในสมัยรัชกาลที่ 5 เนื่องในโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ในปัจจุบันคลองสามเริ่มต้นจากคลองระพีพัฒน์แยกตก อำเภอคลองหลวง จังหวัดปทุมธานี ผ่านอำเภอคลองหลวง อำเภอธัญบุรี และไปสิ้นสุดที่คลองหกวาสายล่าง เขตอำเภอลำลูกกา จังหวัดปทุมธานี
## แหล่งข้อมูลอื่น
* คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
* โครงการคลองสำคัญ ๆ ในลุ่มน้ำเจ้าพระยา 

หมวดหมู่:คลองในอำเภอคลองหลวง
หมวดหมู่:คลองในอำเภอธัญบุรี
หมวดหมู่:คลองในอำเภอลำลูกกา
คลองห้า

**คลองห้า** ขุดในสมัยพระบาทสมเด็จพระจุลจอมเกล้าเจ้าอยู่หัว โดยบริษัทขุดคลองแลคูนาสยาม ตามโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ เป็นคลองซอยคลองที่ 5 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน ในปัจจุบันคลองห้าเริ่มต้นจากคลองระพีพัฒน์แยกตก อำเภอคลองหลวง จังหวัดปทุมธานี ผ่านอำเภอคลองหลวง อำเภอธัญบุรี และไปสิ้นสุดที่คลองหกวาสายล่าง เขตอำเภอลำลูกกา 

## สถานที่สำคัญริมคลอง
*พิพิธภัณฑ์วิทยาศาสตร์แห่งชาติ
*โรงเรียนคลองห้า
*วัดแสวงสามัคคีธรรม
*วัดหัตถสารเกษตร
*วัดศิริจันทาราม
*วัดมูลจินดาราม

## แหล่งข้อมูลอื่น
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*โครงการคลองสำคัญๆในลุ่มน้ำเจ้าพระยา 

หมวดหมู่:คลองในอำเภอคลองหลวง
หมวดหมู่:คลองในอำเภอธัญบุรี
หมวดหมู่:คลองในอำเภอลำลูกกา
ไซโต ฮาจิเมะ

**ไซโต ฮาจิเมะ** () เป็นซามูไรชาวญี่ปุ่นในช่วงปลายยุคเอโดะ (บากูมัตสึ) ซึ่งมีชื่อเสียงในฐานะหัวหน้าหน่วยที่ 3 ของกลุ่มตำรวจพิเศษ "ชินเซ็งงูมิ" แห่งรัฐบาลเอโดะบากูฟุ เป็นหนึ่งในสมาชิกจำนวนน้อยนิดของชินเซ็งงูมิที่มีชิวิตรอดตายจากหลายสนามรบในช่วงปลายยุคเอโดะ

## ปฐมวัย
ข้อมูลเกี่ยวกับช่วงปฐมวัยของไซโตมีอยู่น้อยมาก เขาเกิดที่นครเอโดะ แคว้นมูซาชิ (ปัจจุบันคือกรุงโตเกียว) เมื่อแรกเกิดนั้นเขามีชื่อว่า "ยามางูจิ ฮาจิเมะ" () โดยเป็นบุตรชายของยามางูจิ ยูซูเกะ () อาชิงารุสังกัดแคว้นอากาชิ ผู้มียศเป็น "โกเกนิง" (ยศระดับล่างของผู้สวามิภักดิ์ที่ขึ้นตรงต่อรัฐบาลโชกุนโทกูงาวะ) ไซโตมีพี่ชายชื่อฮิโรอากิ และพี่สาวชื่อคัตสึ ตามบันทึกของครอบครัวไซโตที่ได้รับการตีพิมพ์แล้วกล่าวว่า เขาได้หนีไปจากเมืองเอโดะในปี ค.ศ. 1862 หลังจากพลั้งมือสังหารซามูไรระดับฮาตาโมโตะผู้หนึ่ง  โดยหนีไปอยู่ที่นครเกียวโตและสอนวิชาดาบอยู่ในโดโจ (โรงฝึก) ของชายคนหนึ่งชื่อโยชิดะ ซึ่งเคารพนับถือของพ่อไซโตมาตั้งแต่อดีต วิชาดาบของเขานั้นปรากฏชัดเจนว่าเป็นแนวทางของสำนักอิตโตรีวและสำนักมูไกรีว

## ช่วงที่อยู่ในชินเซ็งงูมิ

## หลังการฟื้นฟูเมจิ

## ไซโตในนิยาย

## เชิงอรรถ

## อ้างอิง

* Kikuchi Akira (2003). "Saitō Hajime no Aizu-sensō," pp.&nbsp;110–135 in *Shinsengumi Saitō Hajime no Subete*. (Tokyo: Shin Jinbutsu Ōraisha).
* Itō Tetsuya (2003). "Saitō Hajime nenfu," p.&nbsp;223-243 in *Shinsengumi Saitō Hajime no Subete*. (Tokyo: Shin Jinbutsu Ōraisha).
* Itō Tetsuya (2003). "Takada kinshin kara Tonami zaijūroku," pp.&nbsp;136–149 in *Shinsengumi Saitō Hajime no Subete*. (Tokyo: Shin Jinbutsu Ōraisha).
* Nagaya Yoshie (2003). "Saitō Hajime no shūhen (shutsuji to sono kakeizu)," pp.&nbsp;27–37 in *Shinsengumi Saitō Hajime no Subete*. (Tokyo: Shin Jinbutsu Ōraisha).
* *Shinsengumi Encyclopedia*. Tokyo: Shin Jinbutsu Oraisha, 1978.
* Tōdō Toshihisa (2003). "Saitō Hajime kanren jinbutsu jiten," pp.&nbsp;193–206 in *Shinsengumi Saitō Hajime no Subete*. (Tokyo: Shin Jinbutsu Ōraisha).
* Yamamura Tatsuya (1998). *Shinsengumi Kenkyaku-Den*. Tokyo: PHP Interface. ISBN 4-569-60176-6
* Ëë¿Ã¼è¤êÎ©¤Æ¡¡¿·ÁªÁÈ³µ»Ë¡¡Îò»Ë´Û-Æ°Íð¤Î¾Ï- at www.geocities.jp

## แหล่งข้อมูลอื่น
# Hajime no Kizu A site dedicated to Saitou Hajime and the Shinsengumi in various fictional and historical incarnations.
# Saitou Hajime 
# Shinsengumi Database  Website that catalogues information on Shinsengumi in various media.
# Gatotsu: Saito  Website of Saito and Rurouni Kenshin.

หมวดหมู่:บุคคลที่เกิดในปี พ.ศ. 2387
หมวดหมู่:บุคคลในสงครามโบชิง
หมวดหมู่:ชินเซ็งงูมิ
หมวดหมู่:บากูมัตสึ
หมวดหมู่:ตำรวจชาวญี่ปุ่น
หมวดหมู่:นักดาบชาวญี่ปุ่น
มูลค่าตามราคาตลาด

**มูลค่าตามราคาตลาด** (Market Capitalization) หรือบางทีเรียกสั้น ๆ ว่า "Market Cap" เป็นค่าที่คำนวณจากการนำราคาปิดของหลักทรัพย์จดทะเบียนคูณกับจำนวนหลักทรัพย์จดทะเบียนปัจจุบัน ซึ่งมูลค่าดังกล่าวจะสะท้อนให้ผู้ลงทุนเห็นถึงขนาดและความน่าสนใจลงทุนของตลาดหลักทรัพย์นั้น ๆ ทั้งในแง่ของสภาพคล่องปริมาณและประเภทสินค้าที่จะเลือกลงทุน การคำนวณ Market Cap ของตลาดหลักทรัพย์ต่าง ๆ มีหลักการคำนวณที่เหมือนกัน แต่อาจแตกต่างกันที่รายละเอียดบางประเด็น ได้แก่หลักเกณฑ์การคัดเลือกประเภทหลักทรัพย์ที่นำมารวม คำนวณหลักเกณฑ์การคำนวณกรณีหลักทรัพย์จดทะเบียนที่ใช้คำนวณมีการเปลี่ยนแปลงทั้งเพิ่มจำนวนขึ้นหรือลดลงหรือไม่มีการซื้อขาย 

**สูตรในการคำนวณ**

มูลค่าตามราคาตลาด = ราคาปิดของหุ้น × ปริมาณหุ้นจดทะเบียนกับตลาดหลักทรัพย์

## อ้างอิง

หมวดหมู่:ตลาดหลักทรัพย์
คลองหก

**คลองหก** เป็นคลองซอยคลองที่ 6 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน ขุดในสมัยรัชกาลที่ 5 โดยบริษัทขุดคลองแลคูนาสยาม ตามโครงการทุ่งรังสิตที่มีจุดประสงค์เพื่อการพัฒนาที่ดินและพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่าง พ.ศ. 2435–2447 หลังคลองหกวาสายบนและสายล่างแล้วเสร็จ ในปัจจุบันคลองหกเริ่มต้นจากคลองหนองน้ำส้ม ตำบลหนองน้ำส้ม อำเภออุทัย จังหวัดพระนครศรีอยุธยา ผ่านอำเภอวังน้อย แล้วเข้าสู่จังหวัดปทุมธานีโดยตัดกับคลองระพีพัฒน์แยกตก ผ่านอำเภอธัญบุรี ไปสิ้นสุดที่คลองหกวาสายล่างที่บริเวณสี่แยกวัดประชุมราษฎร์ อำเภอลำลูกกา จังหวัดปทุมธานี ตรงข้ามกับปากคลองสามวา

## สถานที่สำคัญริมคลอง
*วัดราษฎรบรรจง
*วัดศรีประชา
*ศาลจังหวัดธัญบุรี
*มหาวิทยาลัยเทคโนโลยีราชมงคลธัญบุรี
*วัดประชุมราษฎร์
*วัดหว่านบุญ

## แหล่งข้อมูลอื่น
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*โครงการคลองสำคัญๆในลุ่มน้ำเจ้าพระยา 

หก
หก
หก
หก
หมวดหมู่:อำเภออุทัย
คลองเจ็ด

**คลองเจ็ด** เป็นคลองซอยคลองที่ 7 นับจากฝั่งขวาของแม่น้ำเจ้าพระยา เชื่อมต่อคลองหกวาสายบน คลองแปดวา และคลองหกวาสายล่างไว้ด้วยกัน ขุดในสมัยรัชกาลที่ 5 โดยบริษัทขุดคลองแลคูนาสยาม เนื่องในโครงการทุ่งรังสิตที่มีจุดประสงค์เพื่อการพัฒนาพื้นที่ทำนาเพาะปลูกข้าว การตั้งถิ่นฐาน และการพัฒนาที่ดิน ช่วงระหว่าง พ.ศ. 2435–2447 หลังจากขุดคลองหกวาสายบนและสายล่างเสร็จ ในปัจจุบันคลองเจ็ดเริ่มต้นจากคลองระพีพัฒน์แยกตก รอยต่ออำเภอคลองหลวงและอำเภอหนองเสือ จังหวัดปทุมธานี ผ่านอำเภอธัญบุรี และไปสิ้นสุดที่คลองหกวาสายล่าง อำเภอลำลูกกา จังหวัดปทุมธานี

## สถานที่สำคัญริมคลอง
*วัดอู่ข้าว
*วัดศรีสโมสร

## แหล่งข้อมูลอื่น
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*โครงการคลองสำคัญๆในลุ่มน้ำเจ้าพระยา 
เจ็ด
เจ็ด
เจ็ด
เจ็ด
สารัตถะ

ในทางปรัชญา **สารัตถะ** () คือคุณลักษณะหรือภาวะอันเป็นเนื้อแท้ ซึ่งทำให้สิ่งหนึ่ง ๆ เป็นตัวของตัวเอง แตกต่างจากสิ่งอื่น ๆ คตินิยมที่ยอมรับว่าสารัตถะมีอยู่จริง เรียกว่า**[[สารัตถนิยม]]** (essentialism)

แต่ละคตินิยมมีทัศนะเกี่ยวกับสารัตถะของมนุษย์ต่างกันไป นักเหตุผลนิยมถือว่าความมีเหตุผลเป็นสารัตถะของมนุษย์ อัตถิภาวนิยมว่าเป็นเสรีภาพ บางศาสนาถือว่าเป็นวิญญาณ เป็นต้น

## อ้างอิง

หมวดหมู่:อภิปรัชญา
หมวดหมู่:อัตตา
คลองสิบ

**คลองสิบ** เป็นคลองซอยคลองที่ 10 ที่เชื่อมต่อคลองหกวาสายบน คลองแปดวา และคลองหกวาสายล่างเข้าด้วยกัน นับจากฝั่งขวาของแม่น้ำเจ้าพระยา ขุดโดยบริษัทขุดคลองแลคูนาสยาม ในสมัยรัชกาลที่ 5 ตามโครงการทุ่งรังสิต เพื่อการพัฒนาพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 หลังคลองหกวาสายบนและสายล่างแล้วเสร็จ ปัจจุบันคลองสิบเริ่มต้นจากคลองระพีพัฒน์แยกตก อำเภอหนองเสือ ผ่านอำเภอธัญบุรี และอำเภอลำลูกกา จังหวัดปทุมธานี แล้วไปสิ้นสุดที่คลองสนาม เขตหนองจอก กรุงเทพมหานคร

## สถานที่สำคัญริมคลอง
*วัดพิรุณศาสตร์
*มัสยิดสะฟีรุสลาม

## แหล่งข้อมูลอื่น
*โครงการคลองสำคัญๆในลุ่มน้ำเจ้าพระยา 
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*แผนที่เขตหนองจอกสำนักผังเมือง กรุงเทพมหานคร

หมวดหมู่:คลองในเขตหนองจอก
หมวดหมู่:คลองในอำเภอลำลูกกา
หมวดหมู่:คลองในอำเภอธัญบุรี
หมวดหมู่:คลองในอำเภอหนองเสือ
หมวดหมู่:โบราณสถานในกรุงเทพมหานคร
คลองเก้า

**คลองเก้า** ขุดในสมัยรัชกาลที่ 5 โดยบริษัทขุดคลองแลคูนาสยาม ตามโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 เป็นคลองซอยคลองที่ 9 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าด้วยกัน หลังคลองหกวาสายบนและสายล่างแล้วเสร็จ ปัจจุบันคลองเก้าเริ่มต้นจากคลองระพีพัฒน์แยกตก อำเภอหนองเสือ จังหวัดปทุมธานี ผ่านอำเภอธัญบุรี เข้ากรุงเทพมหานคร เป็นเส้นแบ่งเขตคลองสามวา และเขตหนองจอก ก่อนจะไปสิ้นสุดที่คลองสนาม
## สถานที่สำคัญริมคลอง
*วัดลานนา
*วัดสมุหราษฎร์บำรุง
*วัดคลองเก้า
*วัดศรีคัคณางค์
*มัสยิดอันฟาลาห์
## แหล่งข้อมูลอื่น
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*โครงการคลองสำคัญๆในลุ่มน้ำเจ้าพระยา 
*แผนที่คลองสามวาสำนักผังเมือง กรุงเทพมหานคร
*แผนที่เขตหนองจอกสำนักผังเมือง กรุงเทพมหานคร

หมวดหมู่:คลองในอำเภอหนองเสือ
หมวดหมู่:คลองในอำเภอธัญบุรี
หมวดหมู่:คลองในเขตคลองสามวา
หมวดหมู่:คลองในเขตหนองจอก
หมวดหมู่:โบราณสถานในกรุงเทพมหานคร
คลองแปด

**คลองแปด** ขุดในสมัยรัชกาลที่ 5 โดยบริษัทขุดคลองแลคูนาสยาม ตามโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 เป็นคลองซอยคลองที่ 8 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าไว้ด้วยกัน หลังคลองหกวาสายบนและสายล่างแล้วเสร็จ ปัจจุบันคลองแปดเริ่มต้นจากคลองระพีพัฒน์แยกตก อำเภอหนองเสือ จังหวัดปทุมธานี ผ่านอำเภอธัญบุรี เข้าสู่เขตคลองสามวา และไปสิ้นสุดที่คลองสี่ตะวันออก เขตคลองสามวา กรุงเทพมหานคร

## สถานที่สำคัญริมคลอง
*ตลาดใหญ่ลำลูกกา

## แหล่งข้อมูลอื่น
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*โครงการคลองสำคัญๆในลุ่มน้ำเจ้าพระยา 
*แผนที่คลองสามวาสำนักผังเมือง กรุงเทพมหานคร

หมวดหมู่:คลองในเขตคลองสามวา
หมวดหมู่:คลองในอำเภอธัญบุรี
หมวดหมู่:คลองในอำเภอหนองเสือ
หมวดหมู่:โบราณสถานในกรุงเทพมหานคร
คลองสิบเอ็ด

**คลองสิบเอ็ด** ขุดในสมัยรัชกาลที่ 5 โดยบริษัทขุดคลองแลคูนาสยาม ตามโครงการทุ่งรังสิตที่มีจุดประสงค์เพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 เป็นคลองซอยคลองที่ 11 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าด้วยกัน หลังคลองหกวาสายบนและสายล่างแล้วเสร็จ คลองสิบเอ็ดเริ่มต้นจากคลองหกวาสายบน หรือคลองระพีพัฒน์ ที่อำเภอหนองเสือ จังหวัดปทุมธานี ผ่านอำเภอธัญบุรี และไปสิ้นสุดที่คลองสนามกลางลำ เขตหนองจอก กรุงเทพมหานคร

## สถานที่สำคัญริมคลอง
*วัดทศทิศาราม
*วัดจตุพิธวราวา
*วัดอดิศร

## แหล่งข้อมูลอื่น
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*โครงการคลองสำคัญๆในลุ่มน้ำเจ้าพระยา 
*แผนที่เขตหนองจอกสำนักผังเมือง กรุงเทพมหานคร

หมวดหมู่:คลองในเขตหนองจอก
หมวดหมู่:คลองในอำเภอลำลูกกา
หมวดหมู่:คลองในอำเภอธัญบุรี
หมวดหมู่:คลองในอำเภอหนองเสือ
หมวดหมู่:โบราณสถานในกรุงเทพมหานคร
คลองสิบสอง

**คลองสิบสอง** ขุดโดยบริษัทขุดคลองแลคูนาสยาม ตามโครงการทุ่งรังสิต ซึ่งมีขึ้นเพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 ในสมัยรัชกาลที่ 5 เป็นคลองซอยคลองที่ 12 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าด้วยกัน หลังคลองหกวาสายบนและสายล่างแล้วเสร็จ คลองสิบสองเริ่มต้นจากหกวาสายบน หรือคลองระพีพัฒน์ อำเภอหนองเสือ จังหวัดปทุมธานี ผ่านอำเภอธัญบุรี ไปจดคลองหนองปลาหมอ ในเขตหนองจอก กรุงเทพมหานคร

## สถานที่สำคัญริมคลอง
*วัดโสภณารามล
*วัดนพรัตนาราม
*วัดชัยมังคลาราม
*มัสยิดอิกอมาตุ้ลอิสลาม

## แหล่งข้อมูลอื่น
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*โครงการคลองสำคัญๆในลุ่มน้ำเจ้าพระยา 
*แผนที่เขตหนองจอกสำนักผังเมือง กรุงเทพมหานคร

หมวดหมู่:คลองในเขตหนองจอก
หมวดหมู่:คลองในอำเภอลำลูกกา
หมวดหมู่:คลองในอำเภอธัญบุรี
หมวดหมู่:คลองในอำเภอหนองเสือ
หมวดหมู่:โบราณสถานในกรุงเทพมหานคร
คลองสิบเจ็ด

**คลองสิบเจ็ด** เป็นคลองที่ขุดในสมัยรัชกาลที่ 5 เชื่อมต่อคลองต่าง ๆ ในโครงการทุ่งรังสิตเข้าด้วยกัน ซึ่งมีขึ้นเพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 นับเป็นคลองสุดท้ายที่อยู่ด้านตะวันออกสุดของโครงการ คลองสิบเจ็ดเริ่มต้นจากคลองหกวาสายล่าง ในอำเภอบางน้ำเปรี้ยว จังหวัด ฉะเชิงเทรา ไปออกที่คลองแสนแสบในอำเภอเดียวกัน ตรงข้ามปากคลองพระองค์เจ้าไชยานุชิต ซึ่งสามารถใช้เส้นทางต่อไปออกคลองนครเนื่องเขต คลองประเวศบุรีรมย์ และคลองสำโรงได้
## สถานที่สำคัญริมคลอง
* วัดใหม่เจริญราษฎร์
* สวนอิสระพินิจ อยู่ต้นคลองสิบเจ็ด

## แหล่งข้อมูลอื่น
* คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
* โครงการคลองสำคัญๆในลุ่มน้ำเจ้าพระยา 

สิบเจ็ด
คลองสิบห้า

**คลองสิบห้า** เป็นคลองที่ขุดในสมัยรัชกาลที่ 5 ในโครงการทุ่งรังสิต ซึ่งมีขึ้นเพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 เชื่อมต่อคลองแปดวา (คลองรังสิต) และคลองหกวาสายล่างเข้าด้วยกัน คลองสิบห้าเดิมเริ่มต้นจากคลองรังสิต ในอำเภอองครักษ์ จังหวัดนครนายก ไปสิ้นสุดที่คลองแสนแสบ อำเภอบางน้ำเปรี้ยว จังหวัดฉะเชิงเทรา ภายหลังมีคลองขุดเยื้องจากปากคลองสิบห้าที่คลองรังสิต ไปเชื่อมกับแม่น้ำใน ที่จังหวัดนครนายกด้วย 
## สถานที่สำคัญริมคลอง
*หมู่บ้านไม้ดอก-ไม้ประดับ
*มัสยิดฮากีมุดดีน
## แหล่งข้อมูลอื่น
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*โครงการคลองสำคัญๆในลุ่มน้ำเจ้าพระยา 

หมวดหมู่:คลองในอำเภอองครักษ์
หมวดหมู่:คลองในอำเภอบางน้ำเปรี้ยว
คลองสิบสาม

**คลองสิบสาม** ขุดโดยบริษัทขุดคลองแลคูนาสยาม ตามโครงการทุ่งรังสิต ซึ่งมีขึ้นเพื่อการพัฒนาที่ดิน และพื้นที่ทำนาเพาะปลูกข้าว รวมถึงใช้เป็นที่ตั้งถิ่นฐาน ระหว่างปี พ.ศ. 2435 - 2447 ในสมัยรัชกาลที่ 5 หลังคลองหกวาสายบนและสายล่างแล้วเสร็จ เป็นคลองซอยคลองที่ 13 นับจากฝั่งขวาของแม่น้ำเจ้าพระยา ที่เชื่อมต่อคลองหกวาสายบน คลองแปดวา และคลองหกวาสายล่างเข้าด้วยกัน  คลองสิบสามเริ่มต้นจากหกวาสายบน หรือคลองระพีพัฒน์ เป็นเส้นแบ่งเขตอำเภอหนองเสือ จังหวัดปทุมธานี กับอำเภอหนองแค จังหวัดสระบุรี ผ่านเข้าสู่อำเภอหนองเสือ อำเภอธัญบุรี อำเภอลำลูกกา จังหวัดปทุมธานี และไปสิ้นสุดที่คลองแสนแสบ เขตหนองจอก กรุงเทพมหานคร

## สถานที่สำคัญริมคลอง
*วัดแสนเกษม
*วัดพิชิตจิตยาราม
*มัสยิดนูรุ้ลอิสลาม
*มัสยิดมูรุดดีน
*มัสยิดอัลฮูดา
## แหล่งข้อมูลอื่น
*คลองขุดในประเทศไทยสารานุกรมไทยสำหรับเยาวชนฯ / เล่มที่ ๓๓ / เรื่องที่ ๓
*โครงการคลองสำคัญๆในลุ่มน้ำเจ้าพระยา 
*แผนที่เขตหนองจอกสำนักผังเมือง กรุงเทพมหานคร

หมวดหมู่:คลองในเขตหนองจอก
หมวดหมู่:คลองในอำเภอลำลูกกา
หมวดหมู่:คลองในอำเภอธัญบุรี
หมวดหมู่:คลองในอำเภอหนองเสือ
หมวดหมู่:คลองในอำเภอหนองแค
หมวดหมู่:โบราณสถานในกรุงเทพมหานคร
ฌ็อง-เบแดล บอกาซา จูเนียร์

**ฌ็อง-เบแดล บอกาซา จูเนียร์** () หรือ **ฌ็อง-เบแดล บอกาซาที่ 2** () (เกิด 2 พฤศจิกายน ค.ศ. 1973) เป็นบุตรของฌ็อง-เบแดล บอกาซา กับ แคทเธอรีน เดนกุยอาด เขาเคยได้รับสถาปนาเป็นมกุฎราชกุมารเมื่อบิดาของพระองค์ครองราชย์ ต่อมาบิดาถูกปฏิวัติ และต้องกลายเป็นผู้อ้างสิทธิในราชบัลลังก์ เมื่อบิดาเสียชีวิต เขาจึงเป็นประมุขราชวงศ์โบคัสซาและเป็นผู้อ้างสิทธิในราชบัลลังก์จักรวรรดิแอฟริกากลางคนต่อมา

## แหล่งข้อมูลอื่น
* ''Time'' magazine's report of the coronation 

หมวดหมู่:ชาวแอฟริกากลาง
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
การค้นหา

**การค้นหา** หรือ **ค้นหา** อาจหมายถึง

* เสิร์ชเอนจิน เช่น แอพ LINE whoscall ค้นหาเบอร์โทรที่ต้องการ
* ขั้นตอนวิธีการค้นหา
เหตุการณ์โจมตีเรือประมงไต้หวันโดยหน่วยยามฝั่งฟิลิปปินส์

เหตุการณ์โจมตีเรือประมงไต้หวันโดยหน่วยยามฝั่งฟิลิปปินส์ หรือเป็นที่รู้จักคือเหตุการณ์การโจมตีเรือกวังต้าซิ่งหมายเลขที่ 28เมื่อวันที่ 9 พฤษภาคม พ.ศ. 2556 ณ ช่องแคบบาลินตัง ซึ่งเป็นเขตเศรษฐกิจทับซ้อนระหว่างสองประเทศ โดยเรือหน่วยยามฝั่งฟิลิปปินส์ (รหัสเรือ MCS-3001)
ได้ยิงโจมตีเรือประมงสัญชาติไต้หวัน (เรือกวังต้าหมิงหมายเลขที่ 28) จนทำให้ชาวประมงชื่อหง สวือเฉิงเสียชีวิต

## ท้าวความ
เนื่องจากช่องแคบปาซวื่อเป็นน่านน้ำร่วมระหว่างไต้หวันกับฟิลิปปินส์และเป็นแหล่งจับปลาทูน่าขนาดใหญ่ โดยแต่เดิมการประมงส่วนใหญ่นั้นเป็นของไต้หวัน จนกระทั่งปีล่าสุดชาวฟิลิปปินส์ก็ได้มีการทำประมงด้วยรัฐบาลของฟิลิปปินส์จึงได้เริ่มทำการจับกุมเรือไต้หวันที่เข้ามาละเมิดอาณาเขต

ทั้งที่น่านน้ำนี้เป็นน่านน้ำร่วมระหว่างสองประเทศและอีกทั้งกรณีพิพาททางทะเลระหว่างสองประเทศก็มีอยู่ตลอด แต่รัฐบาลฟิลิปปินส์ก็มีนโยบายมีจีนประเทศเดียวนั่นคือจีนแผ่นดินใหญ่ ไม่ใช่ไตัหวัน จึงทำให้การเจรจาตกลงระหว่างประเทศไม่เป็นรูปเป็นร่าง

## ผลลัพธ์
thumb|right|250px|แผนผังเรือกวังต้าซิ่งหมายเลขที่ 28 จากมุมมองด้านบน
thumb|right|250px|แผนผังเรือกวังต้าซิ่งหมายเลขที่ 28 จากมุมมองด้านหลัง
เมื่อวันที่ 9 พฤษภาคม พ.ศ. 2556 เวลาห้านาฬิกาตามเวลาท้องถิ่นเรือประมงกวังต้าซิ่งหมายเลขที่ 28 ได้เข้ามาจับปลาอยู่ในช่องแคบปาซวื่อ (19.83 เหนือ, 123.4 ตะวันออก) และเวลาเก้านาฬิกาสี่สิบห้านาที (19.96 เหนือ, 122.96 ตะวันออก) ได้ถูกโจมตีโดยปืนกลจากเรือลาดตระเวนของฟิลิปปินส์จนกระทั่งนายหง สวือเฉิงถูกยิงเสียชวิต และเวลาบ่ายโมงสี่นาทีเรือลาดตระเวนไต้หวันได้รับรายงานว่าเรือประมงดังกล่าวอยู่ที่ตำแหน่ง (20.12 เหนือ, 123.02 ตะวันออก) โดยรัฐบาลฟิลิปปินส์ได้ประกาศจากบาลินตังว่าบริเวณนี้อยู่ในอาณัติของฟิลิปปินส์ ณ ขณะนั้นเรือลาดตระเวนไต้หวันพบเรือสองลำซึ่งเรือลาดตระเวนของฟิลิปปินส์กำลังพุ่งเข้าไปชนกับเรือประมงดังกล่าวพร้อมกับกำลังยิงสวนมาที่เรือลาดตระเวนของไต้หวัน ซึ่งไม่ทราบสาเหตุการยิงและกล่าวว่าในระยะ 164 ไมล์ทะเลจากอีลูนบีทางตะวันออกเฉียงใต้เป็นน่านน้ำของไต้หวัน โดยรัฐบาลฟิลิปปินส์เองก็ไม่ทราบสาเหตุถึงการยิงโจมตี และยอมรับว่าเจ้าหน้าที่ทำผิดกฎหมายและเป็นการคุกคามเรือจากไต้หวัน ทางเรือลาดตระเวนไต้หวันได้ประกาศว่าหากมีการพบเรือประมงไต้หวันต้องมีการแจ้งก่อนนอกจากนี้ ยังพบเรือจับปลาไต้หวันใกล้ ๆ อีกลำคือ "หมิงเจวิ้งฝูหมายเลขที่ 12" แต่ไม่ได้ถูกโจมตีเหมือนกับเรือกวังต้าซิ่งหมายเลขที่ 28 ถูกไล่ล่ากว่าสามชั่วโมง

### เหยื่อ
ผู้ที่เสียชีวิตจากเหตุการณ์คือนายซวือเฉิง แซ่หง อายุ 65 ปี เป็นชาวเกาะหลิวฉิว จังหวัดผิงตง และเสียชีวิตบนเรือดังกล่าว

### การสอบสวน
ในช่วงเช้าของวันที่ 11 พฤษภาคม ศพของนายหงจังอยู่กับเรือกวังต้าซิ่งหมายเลขที่ 28 และเรือดังกล่าวได้แล่นกลับไปยังเกาะหลิวฉิว โดยสำนักงานอัยการได้ออกคำสังให้มีการตรวจสอบร่องรอยกระสุนซึ่งพบจำนวนกระสุนทั้งสิ้น 52 รูบนเรือดังกล่าว และสถาบันนิติเวชก็ได้สืบสาเหตุการตายของเหยื่อ แต่ด้วยอุปกรณ์ในท้องถิ่นที่มีอยู่จำกัด ทำให้ศพต้องถูกย้ายไปตรวจสอบที่เกาซวง โดยผลจากชันสูตรศพพบว่าถูกยิงบริเวณคอด้านซ้ายแค่นัดเดียวและโดนหลอดเลือดแดง หลอดลม และหลอดอาหาร

## อ้างอิง

หมวดหมู่:ความสัมพันธ์ฟิลิปปินส์–ไต้หวัน
การหมุนเปลี่ยนท่าทารกจากภายนอก

**การหมุนเปลี่ยนท่าทารกจากภายนอก** () เป็นหัตถการทางสูติศาสตร์ ทำเพื่อหมุนเปลี่ยนท่าของทารกที่อยู่ในท่าที่มีส่วนนำเป็นส่วนอื่น เปลี่ยนเป็นมีส่วนนำเป็นศีรษะ เพื่อให้สามารถคลอดทางช่องคลอดได้

## ความเสี่ยงและภาวะแทรกซ้อน
ความเสี่ยงที่อาจเกิดขึ้นได้บ่อย เช่น สายสะดือพันกันหรือพันคอ รกลอกตัว คลอดก่อนกำหนด ถุงน้ำคร่ำแตกก่อนกำหนด และทำให้แม่เจ็บได้มาก

หมวดหมู่:หัตถการทางสูติศาสตร์
คลีโอพัตราที่ 1

**[[ค]]ลีโอพัตราที่ 1 ไซรา** () () เป็นเจ้าหญิงแห่งจักรวรรดิเซลูซิดโดยการอภิเษกสมรส และเป็นสมเด็จพระราชินีแห่งอียิปต์โบราณ จากราชวงศ์ทอเลมี พระนางทรงอภิเษกสมรสกับทอเลมีที่ 5 กษัตริย์แห่งอียิปต์ เมื่อพระราชสวามีสวรรคตพระนางก็ทรงปกครองอียิปต์ผ่านทางทอเลมีที่ 6 พระโอรส ซึ่งเป็นกษัตริย์องค์ต่อมา พระนางทรงปกครองอียิปต์จวบจนกระทั่งพระนางสวรรคต

## อ้างอิง

หมวดหมู่:สมเด็จพระราชินีนาถ
หมวดหมู่:ฟาโรห์หญิง
เซเรนา อาร์มสตรอง-โจนส์, เคาน์เตสแห่งสโนว์ดอน

**เลดีเซเรนา อัลเลย์เน อาร์มสตรอง-โจนส์, เคานท์เตสแห่งสโนว์ดอน** () (เกิด 1 มีนาคม พ.ศ. 2513) เป็นสมาชิกราชวงศ์วินด์เซอร์ โดยการสมรสกับเดวิด อาร์มสตรอง-โจนส์, ไวเคานต์ลินลีย์ พระโอรสในเจ้าหญิงมาร์กาเรต เคาน์เตสแห่งสโนว์ดอน กับอันโทนี อาร์มสตรอง-โจนส์, เอิร์ลที่ 1 แห่งสโนว์ดอน เธอมีลำดับโปเจียมพระราชวงศ์ฝ่ายใน ลำดับที่ 13

## การหย่าร้าง
สำนักพระราชวังอังกฤษได้ออกแถลงการณ์เรื่องเดวิด อาร์มสตรอง-โจนส์ เอิร์ลที่ 2 แห่งสโนว์ดอน เตรียมหย่ากับเซเรนา อาร์มสตรอง-โจนส์ เคาน์เตสแห่งสโนว์ดอน หลังจากใช้ชีวิตคู่มากว่า 26 ปี เป็นการประกาศเพียงไม่ถึงสัปดาห์ หลังจากการประกาศแยกทางของปีเตอร์ ฟิลลิปส์ พระโอรสในเจ้าหญิงแอนน์ พระราชกุมารี กับออทัมน์ ฟิลลิปส์ ชายา

โดยตัวแทนของครอบครัวสโนว์ดอนกล่าวว่า "เอิร์ลและเคานต์เตสแห่งสโนว์ดอน ตกลงฉันมิตรที่จะให้ชีวิตสมรสนำมาซึ่งจุดสิ้นสุดตรงนี้ นำไปสู่การหย่า และขอให้สื่อมวลชนเคารพความเป็นส่วนตัวทั้งของตนและของครอบครัวด้วย"

เดวิด อาร์มสตรอง-โจนส์ เป็นพระโอรสในเจ้าหญิงมาร์กาเรต กับอดีตพระสวามี แอนโทนี่ อาร์มสตรอง-โจนส์ และเป็นพระภาคิไนยในสมเด็จพระราชินีนาถ สมรสกับเซเรนา สแตนโฮป เมื่อวันที่ 8 ตุลาคม พ.ศ. 2536 มีโอรส 1 คน และธิดา 1 คน ปัจจุบันอยู่ในลำดับที่ 21 ของการสืบราชสันตติวงศ์ อีกทั้งเป็นเจ้าของกิจการเครื่องเรือนและของตกแต่งบ้าน

หมวดหมู่:ราชวงศ์วินด์เซอร์
หมวดหมู่:ราชสำนักอังกฤษ
เลดีซาราห์ แชตโท

เลดี**ซาราห์ ฟรานเซส เอลิซาเบธ แชตโท** () พระธิดาคนเล็กในเจ้าหญิงมาร์กาเรต เคาน์เตสแห่งสโนว์ดอน กับ แอนโทนี อาร์มสตรอง-โจนส์ เอิร์ลที่ 1 แห่งสโนว์ดอน เกิดเมื่อวันที่  1 พฤษภาคม พ.ศ. 2507 เธอเป็นพระราชนัดดาในสมเด็จพระเจ้าจอร์จที่ 6 แห่งสหราชอาณาจักร เป็นพระภาคิไนยคนเล็กใน สมเด็จพระราชินีนาถเอลิซาเบธที่ 2 แห่งสหราชอาณาจักร และอยู่ในลำดับโปเจียมพระราชวงศ์ฝ่ายในเป็นคนที่ 14 ทั้งนี้เธออยู่ในอันดับที่ 28 ในการสืบราชบัลลังก์ ทั้งนี้เธอยังเป็นพระมารดาทูลหัวให้กับ เจ้าชายเฮนรี ดยุกแห่งซัสเซกซ์ เลดีโรส กิลแมน และ เลดีลูอีส วินด์เซอร์ 

เลดีซาราห์ เกิดเมื่อวันที่ 1 พฤษภาคม พ.ศ. 2507 ที่ พระราชวังเคนซิงตัน ใน ลอนดอน เป็นพระธิดาคนเล็กในเจ้าหญิงมาร์กาเรต เคาน์เตสแห่งสโนว์ดอน กับ แอนโทนี อาร์มสตรอง-โจนส์ เอิร์ลที่ 1 แห่งสโนว์ดอน เธอรับบัพติศมาในโบสถ์ส่วนตัวที่ พระราชวังบักกิงแฮม เมื่อวันที่ 13 กรกฎาคม พ.ศ. 2507 เลดีซาราห์และเดวิด พี่ชายของเธอ ซึ่งขณะนั้นเป็นไวเคานต์ลินลีย์ เติบโตในเรือนเพาะชำของ พระราชวังเคนซิงตัน อพาร์ทเมนท์ พวกเขาได้รับการเลี้ยงดูโดยมีพี่เลี้ยงเด็กชื่อเวโรนา ซัมเนอร์ การอภิเษกสมรสของพระมารดาและบิดา เป็นไปอย่างไม่แน่นอน ทั้งคู่แยกทางกันอย่างเป็นทางการเมื่อซาราห์อายุ 12 ปี และหย่ากันเมื่ออายุ 14 ปี เธอกับพี่ชายของเธอใช้เวลาช่วงสุดสัปดาห์ที่ Nymans หรือ Royal Lodge เลดีซาราห์เป็นเพื่อนเจ้าสาวในงานแต่งงานของลูกพี่ลูกน้องของเธอ เจ้าฟ้าชายชาลส์ และ เลดีไดอานา เธอเดินทางร่วมกับพระมารดาและพี่ชายของเธอในการเยือนจีนและฮ่องกงอย่างเป็นทางการในเดือนพฤษภาคม พ.ศ. 2530

เธอเข้าเรียนที่โรงเรียน Bedales ซึ่งเธอเหลือเพียง A ระดับเดียวในสาขาศิลปะ เธอลงทะเบียนเรียนที่ โรงเรียนศิลปะแคมเบอร์เวลล์ เธอยังเรียนศิลปะที่ Royal Academy Schools ด้วย จากนั้นเธอก็ใช้เวลาสองปีในอินเดีย กับพ่อของเธอ ซึ่งเขาทำงานให้กับการถ่ายภาพการผลิต A Passage to India โดยเป็นเด็กฝึกงานโดยช่วยเหลือแผนกตู้เสื้อผ้าและศึกษาการปิดทองไม้ภายใต้ โทมัส มัสเซลล์ ลูกพี่ลูกน้องของบิดาของเธอ เมื่อกลับมาอังกฤษ เธอลงทะเบียนเรียนหลักสูตรสองปีด้านการออกแบบสิ่งทอและผ้าที่ Middlesex Polytechnic (ต่อมาเปลี่ยนชื่อเป็น Middlesex University)

หมวดหมู่:ราชวงศ์วินด์เซอร์
หมวดหมู่:ราชสำนักอังกฤษ
หมวดหมู่:เลดี
หมวดหมู่:ตระกูลโบวส์-ลีออน
คลีโอพัตราที่ 2

**คลีโอพัตราที่ 2 แห่งอียิปต์** () () เป็นสมเด็จพระราชินี (และผู้ปกครองแต่เพียงพระองค์เดียว ในระยะเวลาสั้น ๆ ) แห่งอาณาจักรอียิปต์โบราณ จากราชวงศ์ทอเลมี

## อ้างอิง

หมวดหมู่:สมเด็จพระราชินีนาถ
หมวดหมู่:ฟาโรห์หญิง
Moribund

**Moribund** อาจหมายถึง

* ตรีทูต (แพทยศาสตร์) อาการของคนใกล้ตาย
* ภาษาใกล้ตาย ภาษาที่รุ่นลูกไม่สามารถพูดได้
พูนสวัสดิ์ มูลศาสตรสาทร

**พูนสวัสดิ์ มูลศาสตรสาทร** อดีตนักการเมืองชาวไทย อดีตรัฐมนตรีช่วยว่าการกระทรวงแรงงานและสวัสดิการสังคม และอดีตนักมวยไทยชื่อดัง

## ประวัติ
พูนสวัสดิ์ เกิดเมื่อวันที่ 11 ธันวาคม พ.ศ. 2482 ที่ตำบลในเมือง อำเภอเมืองสุรินทร์ จังหวัดสุรินทร์ เป็นบุตรคนที่ 5 ในจำนวนบุตรทั้งหมด 9 คน ของขุนมูลศาสตร์สาทร (พงษ์ มูลศาสตรสาทร) กับนางผกา มูลศาสตรสาทร และเป็นน้องชายแท้ๆ ของพิศาล มูลศาสตรสาทร อดีตปลัดกระทรวงมหาดไทย และอดีตรัฐมนตรีว่าการในหลายกระทรวง ด้านครอบครัวสมรสกับนางฉันทนา มูลศาสตรสาทร (สกุลเดิม: แก้วทับทิม) ทั้งคู่มีบุตรสาวด้วยกันทั้งหมดเพียงคนเดียว คือลดาวัลย์ มูลศาสตรสาทร อดีตนักแบดมินตันทีมชาติไทย ชีวิตส่วนตัวพูนสวัสดิ์เป็นบุคคลที่ชื่นชอบการกีฬาทุกชนิดมาตั้งแต่เด็ก ในวัยหนุ่มเคยเป็นนักมวยไทยชื่อดัง ในชื่อ **ปราบธรณี เมืองสุรินทร์** ในสังกัดค่ายเมืองสุรินทร์ ของสนอง รักวานิช เป็นนักมวยหมัดหนัก จนได้รับฉายาว่า "หมัดผีพราย" แม้ว่าไม่เคยได้ตำแหน่งแชมป์ใดๆ ก็ตาม จนกระทั่งมีตำแหน่งทางการเมืองก็เป็นที่ปรึกษาองค์การหรือสมาคมทางกีฬาต่างๆ

จบการศึกษาระดับมัธยมศึกษาจากโรงเรียนสุรวิทยาคาร 

## งานการเมือง
พูนสวัสดิ์ได้ลงเลือกตั้งเป็นสมาชิกสภาผู้แทนราษฎรจังหวัดสุรินทร์หลายครั้งและได้รับการเลือกตั้งทั้งหมด 7 ครั้ง คือ ในปี พ.ศ. 2526, พ.ศ. 2529, พ.ศ. 2531, พ.ศ. 2535/1, พ.ศ. 2535/2 และพ.ศ. 2539 ในสังกัดพรรคการเมือง 3 พรรค คือ พรรคประชาธรรม, พรรคกิจสังคม และพรรคความหวังใหม่

มีตำแหน่งทางการเมืองเป็นผู้ช่วยเลขานุการรัฐมนตรีช่วยว่าการกระทรวงการต่างประเทศ  พ.ศ. 2526, เลขานุการรัฐมนตรีว่าการกระทรวงการต่างประเทศ  พ.ศ. 2529, ที่ปรึกษารัฐมนตรีช่วยว่าการกระทรวงการต่างประเทศ พ.ศ. 2531, ที่ปรึกษารัฐมนตรีช่วยว่าการกระทรวงเกษตรและสหกรณ์ พ.ศ. 2535 และรัฐมนตรีช่วยว่าการกระทรวงแรงงานและสวัสดิการสังคม สมัย พลเอก ชวลิต ยงใจยุทธ เป็นนายกรัฐมนตรีในปี พ.ศ. 2539

แต่หลังจากปี พ.ศ. 2544 แล้ว เมื่อการเมืองได้เปลี่ยนสภาพไป พูนสวัสดิ์ก็มิได้รับการเลือกตั้งอีก โดยลงสมัครเป็นนายกเทศมนตรีเมืองสุรินทร์ เมื่อปี พ.ศ. 2555 ก็ไม่ได้รับการเลือกตั้ง จึงค่อยๆ ลดบทบาททางการเมืองลงตามลำดับ โดยหันไปศึกษาด้านพุทธศาสนาระดับปริญญาโทแทน

## ถึงแก่กรรม
วาระสุดท้าย ถึงแก่อนิจกรรมด้วยภาวะติดเชื้อรุนแรงในปอด ณ ศูนย์การแพทย์ปัญญานันทภิกขุ ชลประทาน อำเภอปากเกร็ด จังหวัดนนทบุรี เมื่อวันพฤหัสบดีที่ 3 สิงหาคม พ.ศ. 2566 เวลา 12.01 น. สิริอายุ 83 ปี ต่อมาวันศุกร์ที่ 4 สิงหาคม พ.ศ. 2566 เวลา 17.00 น. พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศแปดเหลี่ยม ฉัตรเบญจาตั้งประดับ ปี่ กลองชนะ ประโคมเวลาพระราชทานน้ำหลวงอาบศพ และมีพระพิธีธรรมสวดพระอภิธรรมเวลากลางคืน กำหนด 3 คืน ต่อมาทรงพระกรุณาโปรดเกล้าฯ พระราชทานผ้าไตร 5 ไตรทอดถวายพระสงฆ์บังสุกุล แล้วพระราชทานเพลิงศพ ในวันพุธที่ 9 สิงหาคม พ.ศ. 2566 เวลา 16.30 น. ณ เมรุวัดชลประทานรังสฤษดิ์ อำเภอปากเกร็ด จังหวัดนนทบุรี

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองสุรินทร์
หมวดหมู่:นักมวยไทยชาวไทย
หมวดหมู่:นักมวยจากจังหวัดสุรินทร์
หมวดหมู่:นักการเมืองจากจังหวัดสุรินทร์
หมวดหมู่:สมาชิกสภาผู้แทนราษฎรจังหวัดสุรินทร์
หมวดหมู่:นักการเมืองพรรคกิจสังคม
หมวดหมู่:พรรคประชาธรรม (พ.ศ. 2517)
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคชาติไทย
หมวดหมู่:บุคคลจากโรงเรียนสุรวิทยาคาร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
โรงเรียนวัดธรรมราษฎร์เจริญผล

**โรงเรียนวัดธรรมราษฎร์เจริญผล** ตั้งอยู่ ตำบลหนองสามวัง อำเภอหนองเสือ จังหวัดปทุมธานี

## ประวัติ
โรงเรียนวัดธรรมราษฎร์เจริญผล ก่อตั้งประมาณปี พ.ศ 2515 ตั้งในพื้นที่วัดธรรมราษฎร์เจริญผล เป็นโรงเรียนแห่งแรกในตำบลที่เปิดสอนมานานตั้งแต่สมัยปู่ ย่า ตา ยาย พื้นที่ตั้งประมาณ 10 ไร่ มีนักเรียนศึกษาอยู่ประมาณ 120 คน

## สัญลักษณ์ประจำโรงเรียน
* **ตราสัญลักษณ์ประจำโรงเรียน** รูปดอกบัว
* **คติพจน์** 
* **ปรัชญา**  
* **สีประจำโรงเรียน** 
**  สีชมพู
**  สีฟ้า
* **ต้นไม้ประจำโรงเรียน** ต้นแก้ว
''

## อาคารและสิ่งก่อสร้าง
1.อาคารเรียน 2 หลัง ประกอบด้วย

1.1 อาคารเรียน ป.1ข ปีที่สร้าง 2518

1.2 อาคารเรียน สปช.104/26 ปีที่สร้าง 2527

2.อาคารอเนกประสงค์ สปช.203/26 ปีที่สร้าง 2537

3.โรงอาหาร

4.สนามฟุตซอล (งบการสร้างจากองค์การบริหารส่วนจังหวัดปทุมธานี)

5.สนามฟุตบอล

6.สนามเด็กเล่นอื่น อื่น ปีที่สร้าง 2558

7.ห้องสุขา สปช.603/29 ปีที่สร้าง 2555

8.บ้านพักครู กรมสามัญ ปีที่สร้าง 2520

## รายนามผู้อำนวยการโรงเรียน

ผู้อำนวยก่อนหน้าไม่ทราบนาม

## ผลงานและรางวัล
*รับรางวัลห้องเรียนต้นแบบ จากโครงการห้องเรียนต้นแบบ รักษ์บวร รักษ์ศีล ๕ ปทุมธานี มุ่งสู่อนาคตประเทศไทย ๔.๐ ประจำปีการศึกษา ๒๕๖๐
*รางวัลชนะเลิศ การแข่งขันกีฬาเยาวชนและประชาชน ตำบลหนองสามวัง อำเภอหนองเสือ จังหวัดปทุมธานี
*รางวัลรองชนะเลิศที่3 ผลการแข่งขันฟุตบอลเทพศิรินทร์คัพ ธรรมราษฎร์เจริญผล 8 กุมภาพันธ์ 2560
*โรงเรียนวีถีพุทธ

งานศิลปหัตถกรรมนักเรียน ระดับเขตพื้นที่การศึกษา ครั้งที่ 67 ประจำปีการศึกษา 2560 สังกัดเขตพื้นที่การศึกษาประถมศึกษาปทุมธานี เขต 2 ณ สพป.ปทุมธานี เขต 2 
*รางวัลเหรียญทองแดง การแข่งขันตอบปัญหาสุขศึกษาและพลศึกษา ป.1-ป.6
*รางวัลเหรียญเงิน การแข่งขันทำน้ำพริก ผักสด เครื่องเคียง ป.4-ป.6
*รางวัลเหรียญทองแดง การแข่งขันการทำหนังสือเล่มเล็ก ป.4-ป.6
*รางวัลเหรียญทองแดง การสร้างภาพด้วยการฉีก ตัด ปะ กระดาษ ปฐมวัย

## การเดินทาง
รถประจำทางสาย 1008 รังสิต-หนองเสือ รถสีเขียวไม่ปรับอากาศ แล้วต่อด้วยวินมอไซต์แอนหนึ่ง

## สถานที่ไกล้เคียง
*วัดธรรมราษฎร์เจริญผล
*โรงพยาบาลส่งเสริมสุขภาพตำบลศาลาครุ

## อ้างอิง
คลีโอพัตราที่ 3

**คลีโอพัตราที่ 3 แห่งอียิปต์** () () เป็นสมเด็จพระราชินี แห่งอาณาจักรอียิปต์โบราณ จากราชวงศ์ทอเลมี ตั้งแต่ 142–101 ปีก่อนคริสตกาลพระนางเป็นพระมเหสีในทอเลมีที่ 8 พระนางเป็นผู้ปกครองอียิปต์ร่วมกับพระสวามีของพระนาง

หมวดหมู่:สมเด็จพระราชินีนาถ
หมวดหมู่:ฟาโรห์หญิง
โรงเรียนวัดโปรยฝน

**โรงเรียนวัดโปรยฝน** ตั้งอยู่คลองสิบเอ็ด ตำบลหนองสามวัง อำเภอหนองเสือ จังหวัดปทุมธานี

## ประวัติ
โรงเรียนวัดโปรยฝน ตั้งอยู่หมูที่ 11 ตำบลหนองสามวัง อำเภอหนองเสือ จังหวัดปทุมธานี จัดตั้งเมื่อวันที่ 1 เมษายน พ.ศ. 2477 ใช้ชื่อว่า “ โรงเรียนประชาบาลหนองสามวัง 1 (วัดโปรยฝน) “ โดยการดำเนินงานของนายเฉลียว ทะยานศิลป์ ศึกษาธิการอำเภอหนองเสือ มีครู 3 คนคือ นายห่วง เพาะบุญ (ครูใหญ่) นายไล้ แซ่โง้ว และนายพูน เพาะบุญ ซึ่งอยู่ในความอุปการะของพระอธิการเพชร เจ้าอาวาสวัดโปรยฝน ได้อนุญาตให้ใช้ศาลาการเปรียญเป็นสถานที่เรียน

ต่อมาในวันที่ 12 มีนาคม พ.ศ. 2513 คุณสนาน อมาตยกุล ได้มอบที่ดินพร้อมโฉนด จำนวน 6 ไร่ ให้ก่อสร้างอาคารเรียนแบบ ป.1ข จำนวน 4 ห้องเรียน ก่อสร้างแล้วเสร็จเมื่อวันที่ 18 ธันวาคม พ.ศ. 2513 ปัจจุบันโรงเรียนวัดโปรยฝน มีครู 9 คน นักการภารโรง 1 คน เปิดทำการสอนตั้งแต่ชั้นอนุบาลปีที่ 1 ถึงชั้นประถมศึกษาปีที่ 6 จำนวนนักเรียนทั้งสิ้น 166 คน มีข้าราชการและลูกจ้าง จำนวน 10 คน อัตราจ้าง จำนวน 3 คน

## สัญลักษณ์ประจำโรงเรียน
*สีประจำโรงเรียน ส้ม – ดำ
*คำขวัญ  เรียนดี กีฬาเด่น เน้นคุณธรรม นำสังคมไทย ไกลยาเสพย์ติด

## รายนามผู้อำนวยการโรงเรียน

ผู้อำนวยก่อนหน้าไม่ทราบนาม

## อาคารและสิ่งก่อสร้าง
### อาคารเรียน
1) อาคารเรียนแบบป.1ข ขนาด 4 ห้องเรียน จำนวน 1 หลัง

2) อาคารเรียนแบบป.1ข ขนาด 5 ห้องเรียน จำนวน 1 หลัง

3) อาคารเรียนแบบสปช.105/2526 ขนาด 3 ห้องเรียน จำนวน 1 หลัง
### อาคารประกอบ
1) อาคารเอนกประสงค์ แบบ 312 จำนวน 1 หลัง

2) อาคารโรงอาหาร(โรงเรียนจัดสร้างเอง) จำนวน 1 หลัง

3) ส้วมแบบกรมสามัญ 401 ขนาด 5 ที่นั่ง จำนวน 2 หลัง

4) ส้วมแบบสปช.601/26 ขนาด 4 ที่นั่ง จำนวน 1 หลัง
### บ้านพักครู
1) บ้านพักครูแบบกรมสามัญ จำนวน 2 หลัง

2) บ้านพักครูโรงเรียนจัดสร้างเอง จำนวน 1 หลัง
### ลานกีฬาเอนกประสงค์
1) ลานกีฬาเอนกประสงค์แบบกรมพลศึกษา จำนวน 1 สนาม

## รางวัลและผลงาน
## สถานที่ไกล้เคียง
*วัดโปรยฝน

## โรงเรียนพี่น้อง

## อ้างอิง
คลีโอพัตราที่ 6

**คลีโอพัตราที่ 6 ทรีฟาเอนา** () () เป็นสมเด็จพระราชินี แห่งอาณาจักรอียิปต์โบราณ จากราชวงศ์ทอเลมี พระนางเป็นพระธิดาในทอเลมีที่ 12กับคลีโอพัตราที่ 5 พระนางเป็นพระขนิษฐาของคลีโอพัตราที่ 7 ราชินีแห่งอียิปต์พระองค์ต่อมา

หมวดหมู่:สมเด็จพระราชินีนาถ
หมวดหมู่:ฟาโรห์หญิง
การล้มล้างราชอาณาจักรฮาวาย

**การล้มล้างราชอาณาจักรฮาวาย** () เป็นการปฏิวัติที่เกิดขึ้นเมื่อวันที่ 17 มกราคม ค.ศ. 1893 เป็นการล้มล้างระบอบราชาธิปไตยของราชอาณาจักรฮาวาย คณะปฏิวัติคือ ทหารจากสหรัฐอเมริกาและพ่อค้าชาวยุโรปและอเมริกา เพื่อล้มราชบัลลังก์ของสมเด็จพระราชินีนาถลีลีโอกาลานีแห่งฮาวาย กษัตริย์ของชาวพื้นเมือง และจัดตั้งสาธารณรัฐฮาวายขึ้น แต่เป้าหมายสูงสุดของการปฏิวัติคือการผนวกฮาวายรวมเข้ากับประเทศสหรัฐอเมริกา ซึ่งก็ประสบความสำเร็จในปี 1898

## อ้างอิง

หมวดหมู่:การล้มล้าง
หมวดหมู่:ราชอาณาจักรฮาวาย
หมวดหมู่:ความพยายามรัฐประหาร
หมวดหมู่:การปฏิวัติแบ่งตามประเทศ
หมวดหมู่:ความขัดแย้งในปี พ.ศ. 2436
อารามกลูว์นี

**อารามกลูว์นี** () เป็นแอบบีย์ของคณะเบเนดิกติน ตั้งอยู่ที่เมืองกลูว์นี จังหวัดโซเนลัวร์ ประเทศฝรั่งเศส ใช้สถาปัตยกรรมโรมาเนสก์ มีโบสถ์ 3 หลัง ซึ่งสร้างขึ้นตามลำดับกันมาตั้งแต่คริสต์ศตวรรษที่ 10 ถึงต้นคริสต์ศตวรรษที่ 12

กีโยมที่ 1 ดยุกแห่งอากีแตนโปรดให้สร้างอารามแห่งนี้ขึ้นในปี ค.ศ. 910 และแต่งตั้งแบร์นงเป็นอธิการองค์แรกของอาราม ขึ้นตรงต่อสมเด็จพระสันตะปาปาเซอร์จิอุสที่ 3 พระองค์เดียว อารามแห่งนี้มีชื่อเสียงจากการที่เหล่านักพรตในอารามถือปฏิบัติตามวินัยของนักบุญเบเนดิกต์อย่างเคร่งครัด จึงถือได้ว่าคณะเบเนดิกตินถือกำเนิดขึ้นเป็นครั้งแรกที่อารามแห่งนี้ จนกลายเป็นผู้นำด้านการใช้ชีวิตอารามวาสีแบบตะวันตก ในช่วงการปฏิรูปฝรั่งเศสอารามถูกปล้มสดมภ์และถูกทำลายจนเสียหายเกือบหมด

## อ้างอิง

*Bainton, Roland H. (1962). *The Medieval Church*.  Princeton: D. Van Nostrand Company Inc.
*Conant, Kenneth J. (1968). *Cluny. Les églises et la maison du chef d'Ordre*.
*Cowdrey, H. E. J. (1970). *The Cluniacs and the Gregorian Reform*.
*Evans, Joan (1968). *Monastic Life at Cluny 910-1157*. Oxford: Oxford University Press.
*Lawrence, C. H. (1984). *Medieval Monasticism*.
*Marquardt, Janet T. (2007). *From Martyr to Monument: The Abbey of Cluny as Cultural Patrimony*.
*Mullins, Edwin (2006). *In Search of Cluny: God's Lost Empire*.
*Rosenwein, Barbara H. (1982). *Rhinoceros Bound: Cluny in the 10th Century*.

หมวดหมู่:ก่อตั้งในปี พ.ศ. 1453
หมวดหมู่:อารามคณะเบเนดิกติน
หมวดหมู่:อารามคริสต์ในประเทศฝรั่งเศส
หมวดหมู่:สถาปัตยกรรมโรมาเนสก์
หมวดหมู่:สิ่งก่อสร้างในจังหวัดโซเนลัวร์
กุชรันวาลา

**กุชรันวาลา** (ปัญจาบ, گُوجرانٚوالا) เป็นเมืองอุตสาหกรรมทางทิศเหนือ-ตะวันออกในแคว้นปัญจาบ ประเทศปากีสถาน เป็นเมืองใหญ่อันดับ 6 ของประเทศ (ค.ศ. 2012) มีประชากรราว 2,569,090 คน (ค.ศ. 2011) เป็นหนึ่งในเมืองที่เติบโตรวดเร็วที่สุดของโลก ตั้งอยู่เหนือระดับน้ำทะเลปานกลาง 226 ม. (744 ฟุต) เมืองมีชื่อเสียง ในการผลิตอ้อย แตงโม และธัญพืช ในการส่งออก 

## อ้างอิง

หมวดหมู่:เมืองในแคว้นปัญจาบ
กรีนส์โบโร

**กรีนส์โบโร** () เป็นเมืองในรัฐนอร์ทแคโรไลนา สหรัฐอเมริกา เป็นเมืองมีประชากรมากเป็นอันดับ 3 ของรัฐแคโรไลนาและเป็นเมืองใหญ่ที่สุดในเทศมณฑลกิลฟอร์ด  จากข้อมูลการสำรวจประชากรในปี ค.ศ. 2011 มีประชากร 273,425 คน

## อ้างอิง

## แหล่งข้อมูลอื่น
*City of Greensboro official website 
*Greensboro Area Convention & Visitors Bureau

กรีนส์โบโร
แม่น้ำกวานซา

thumb|300px|แม่น้ำกวานซา

**แม่น้ำกวานซา** (Cuanza, Coanza, Kwanzaa, Quanza, Kwanza, หรือ Kuanza) เป็นแม่น้ำในประเทศแองโกลา ต้นน้ำอยู่ทางตอนกลางค่อนไปทางใต้ของประเทศ ไหลไปทางตะวันตกเฉียงเหนือ ลงสู่มหาสมุทรแอตแลนติก ใกล้กรุงลูอันดา แม่น้ำมีความยาว 965 กม.

กวานซา
แปซิฟิค ริม สงครามอสูรเหล็ก

**แปซิฟิค ริม สงครามอสูรเหล็ก** () เป็นภาพยนตร์แนวไซไฟสัตว์ประหลาดอเมริกันปี ค.ศ. 2013 กำกับโดยกีเยร์โม เดล โตโร และเขียนบทโดยกีเยร์โม เดล โตโร และทราวิส บีแชม ผลิตโดยเลเจนดารี พิกเจอร์ส และจัดจำหน่ายโดยวอร์เนอร์บราเธอร์สพิกเจอร์ส ออกฉายในวันที่ 12 กรกฎาคม ค.ศ. 2013 ในระบบ 3 มิติ และไอแมกซ์ 3 มิติ

## เรื่องย่อ
เมื่อกองทัพสัตว์ประหลาดที่โหดร้ายในนามของ ไคจู อุบัติขึ้นมาจากทะเล จึงเกิดสงครามที่คร่าชีวิตผู้คนหลายพันคน ในการต่อสู้กับสัตว์ประหลาดตัวยักษ์ ไคจู ทำให้มีการประดิษฐ์คิดค้น จึงต้องสร้างอาวุธที่หลายประเทศผสมเทคโนโลยี่วิศวกรรมชั้นสูง หุ่นยนต์ยักษ์ที่เรียกว่า เยเกอร์ส เพื่อต่อกรกับไคจูสัตว์ประหลาดจากใต้มหาสมุทร ซึ่งต้องควบคุมพร้อมกันโดยผู้ควบคุม 2 คน จิตของพวกเขาจะถูกเชื่อมต่อกับสะพานกระแสจิต เยเกอร์สสามารถปกป้องมนุษย์ได้ในช่วงระยะหนึ่ง จนกระทั่งไคจูมีวิวัฒนาการจนเหนือความสามารถของหุ่นยนต์ยักษ์ ทำให้โครงการเยเกอร์สถูกปลดระวาง แต่ สแตกเกอร์ (อิดริส เอลบา) ผู้ดูแลโครงการนี้ไม่ยอมท้อถอย ดึงตัวอดีตผู้ควบคุมเยเกอร์ส ราลีห์ (ชาร์ลี ฮันแนม) มารวมตัวกับ มาโกะ (ริงโกะ คิคุจิ) และผู้ควบคุมเยเกอร์สคนอื่นๆ เพื่อต่อสู้กับหายนะล้างโลกที่กำลังทวีคูณ 

ในปี 2013 เมือง มนุษย์ มาอยู่ภายใต้ การโจมตี โดยKaiju สัตว์ขนาดมหึมาที่มาจากพอร์ทัลบนพื้นของมหาสมุทรแปซิฟิก เพื่อต่อสู้กับพวกมัน ประเทศในแถบมหาสมุทรแปซิฟิก สร้าง Jaeger หุ่นเหล็กขนาดมหึมา เทียบเท่าเหล่าKaiju เพื่อหยุดการรุกรานของพวกมัน  

## หุ่นยนต์เยเกอร์แต่ละประเทศ
* ยิปซี แดนเจอร์ (Gipsy Danger) จากประเทศสหรัฐอเมริกา
* สไตร์เกอร์ ยูเรก้า (Striker Eureka) จากประเทศออสเตรเลีย
* เชอร์โน อัลฟ่า (Cherno Alpha) จากประเทศรัสเซีย
* โคโยตี้ แทงโก้ (Coyote Tango) จากประเทศญี่ปุ่น
* ไต้ฝุ่น คริมสัน (Crimson Typhoon) จากประเทศจีน
* โรมิโอ บลู (Romeo Blue) จากประเทศสหรัฐอเมริกา
* ฮอไรซอน เบรฟ (Horizon Brave) จากประเทศจีน
* ทาซิท โรนิน (Tacit Ronin) จากประเทศญี่ปุ่น

## นักแสดง

## อ้างอิง

## แหล่งข้อมูลอื่น
* Centralmovie 
* 
* 
* 
* เนื้อเรื่องย่อ Pacific Rim สงครามอสูรเหล็ก 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ 3 มิติในปี พ.ศ. 2556
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ที่มีฉากในมหาสมุทรแปซิฟิก
หมวดหมู่:ภาพยนตร์หุ่นยนต์
หมวดหมู่:ภาพยนตร์ไอแมกซ์
หมวดหมู่:ภาพยนตร์ที่มีฉากในรัฐอะแลสกา
หมวดหมู่:ภาพยนตร์ที่มีฉากในฮ่องกง
หมวดหมู่:ภาพยนตร์ที่มีฉากในประเทศญี่ปุ่น
หมวดหมู่:ภาพยนตร์ที่มีฉากในซานฟรานซิสโก
หมวดหมู่:ภาพยนตร์ที่ถ่ายทำในโทรอนโต
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่มีฉากในอนาคต
หมวดหมู่:การทหารของสหรัฐในบันเทิงคดี
รายพระนามคู่อภิเษกสมรสในพระมหากษัตริย์อิตาลี

### [[ราชวงศ์ซาวอย]]

## ดูเพิ่ม
* รายพระนามพระมหากษัตริย์อิตาลี

อ
อ
กอนอตอป

**กอนอตอป** () เป็นนครในแคว้นซูมือ ทางตอนเหนือของประเทศยูเครน ตั้งอยู่ห่างจากซูมือ 129 กิโลเมตร เป็นสถานที่ตั้งของกองทัพอากาศกอนอตอป ในสมัยสงครามโลกครั้งที่สอง เยอรมนีได้เข้ายึดครองนครนี้ในช่วง ค.ศ. 1941–1943

หมวดหมู่:นครในประเทศยูเครน
หมวดหมู่:แคว้นซูมือ
บลีดา

**บลีดา** () หรือ **อัลบลีดะฮ์** () เป็นเมืองในประเทศแอลจีเรีย เป็นเมืองหลวงของจังหวัดบลีดา ตั้งอยู่ทางทิศใต้-ตะวันตกของกรุงแอลเจียร์ 45 กม. ชื่อของเมือง บลีดา มาจากคำในภาษาอาหรับ "บัลดะฮ์" () แปลว่าเมือง เมืองตั้งอยู่ตรงบริเวณชายขอบของที่ราบติดกับเทือกเขาแมริไทม์แอตลาส เป็นตลาดค้าส้ม

หมวดหมู่:เมืองในประเทศแอลจีเรีย
ก้านสมอง

**ก้านสมอง** (Brainstem) คือส่วนที่คล้ายก้านด้านหลังของสมองที่เชื่อมต่อสมองใหญ่กับไขสันหลัง ในสมองของมนุษย์ ก้านสมองประกอบด้วยก้านสมองส่วนท้าย, พอนส์, สมองส่วนกลาง สมองส่วนกลางจะมีลักษณะต่อเนื่องไปยังทาลามัสของไดเอนเซฟาลอนผ่านรอยหยักเทนทอเรียล และบางครั้งไดเอนเซฟาลอนก็ถือว่าเป็นส่วนหนึ่งของก้านสมองด้วย

## อ้างอิง

หมวดหมู่:ประสาทสรีรวิทยา
หมวดหมู่:ก้านสมอง
แบทแมน & โรบิน (ภาพยนตร์)

**แบทแมน & โรบิน** () เป็นภาพยนตร์ซูเปอร์ฮีโร่จากการ์ตูนชุดมนุษย์ค้างคาว กำกับภาพยนตร์โดย โจเอล ชูมาเกอร์ เขียนบทโดย อไควา โกลด์สแมน นำแสดงโดย อาร์โนลด์ ชวาร์เซเน็กเกอร์,จอร์จ คลูนีย์, คริส โอ'ดอนเนลล์, อูมา เธอร์แมน และอลิเซีย ซิลเวอร์สโตน เป็นภาพยนตร์ภาคที่สี่ในไตรภาคมนุษย์ค้างคาวที่กำกับโดยโจเอล ชูมาเกอร์ ต่อจากภาพยนตร์เรื่อง Batman Forever ในปี ค.ศ. 1995

## เรื่องย่อ
ก๊อตแธมซิตี้ต้องตกอยู่ในห้วงแห่งฝันร้ายภายใต้บรรยากาศเย็นยะเยือกสุดขั้ว ทั่วทั้งเมืองกำลังจะแปรสภาพเป็นน้ำแข็ง จากการกระทำของจอมวายร้าย มิสเตอร์ฟรีส (อาร์โนลด์ ชวาร์เซเน็กเกอร์) ที่ผนึกพลังความชั่วร้ายกับ พอยซั่น (อูม่า เธอร์แมน) เจ้าของจุมพิษมรณะ ภารกิจอันหนักหน่วงของแบทแมนเริ่มขึ้นอีกครั้ง นอกเหนือจากการกอบกู้วิกฤตการณ์ในครั้งนี้ เขายังต้องคอยช่วยเหลือสองผู้ช่วยหนุ่ม-สาว โรบิน (คริส โอคอนเนลล์) และแบทเกิร์ล (อลิเซีย ซิลเวอร์สโตน) ไม่ให้ตกหลุมพลางของวายร้ายทั้งสองอีก

## อ้างอิง

## แหล่งข้อมูลอื่น

* Batman & Robin (Archive)
* 
* 
* 
* 
*''Batman & Robin'' at RiffTrax
* 

หมวดหมู่:ภาพยนตร์ที่ออกฉายในปี พ.ศ. 2540
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์แบทแมน
หมวดหมู่:ภาพยนตร์ภาคต่อ
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่มีฉากในโรงพยาบาลจิตเวช
หมวดหมู่:ภาพยนตร์ที่ถ่ายทำในเวียนนา
หมวดหมู่:ภาพยนตร์ที่ถ่ายทำในแดลลัส
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในมอนทรีออล
หมวดหมู่:ภาพยนตร์ที่ถ่ายทำในออตตาวา
หมวดหมู่:ภาพยนตร์ที่ถ่ายทำในรัฐเวอร์มอนต์
หมวดหมู่:มนุษย์ทดลองในบันเทิงคดี
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โลดโผนอเมริกัน
แอ่งสกลนคร

**แอ่งสกลนคร** ภูมิประเทศโดยทั่วไปของภาคอีสานเป็นแอ่งที่ราบขนาดใหญ่ เป็นแอ่งที่ราบต่ำ มีความสูงเฉลี่ยประมาณ 140-180 เมตรจากระดับน้ำทะเลปานกลาง มีทิวเขากั้นเป็นขอบสูงชัน เป็นการแบ่งโซนภาคตะวันออกเฉียงเหนือ ตามภูมิศาสตร์ โดยแอ่งสกลนครจะอยู่ในโซนอีสานตอนบน ครอบคลุมพื้นที่ จังหวัดเลย หนองบัวลำภู อุดรธานี
หนองคาย  บึงกาฬ สกลนคร นครพนมและมุกดาหาร ทิศเหนือจะมีแม่น้ำโขงกันขอบเขต ทิศตะวันตกกั้นด้วยเทือกเขาเพชรบูรณ์ มีหลักฐานทางประวัติศาสตร์ ชี้ชัดว่าภายใน
แอ่งสกลนครนี้ มีมนุษย์อาศัยอยู่ตั้งแต่ยุคก่อนประวัติศาสตร์ ส่วนใหญ่จะตั้งถิ่นฐานตามเนินดิน และยังมีการขุดพบฟอสซิลในพื้นที่นี้

## อ้างอิง

หมวดหมู่:ภูมิศาสตร์ภาคอีสาน